BioPeople: Paras fuksimuistoni
"Tiivistä yhteishenkeä ja labrahajoilua" Voi fuksivuosi <3 Ennen yliopistoon tuloa olin kaikentietävä wannabehipsteri lukiolainen ja hiljaa mielessäni vähän paheksuin haalarikulttuuria ja biletystä. Päätin, että keskityn vain ja ainoastaan opiskeluun ja käyn alkusyksystä piipahtamassa parissa tapahtumassa, että opin tuntemaan vuosikurssilaiset ja saan pari kaveria. Kävin alkusyksyn bileissä piipahtamassa pienryhmäohjaajan painostuksesta ja osallistuin fuksisuunnistukseen (mikä oli ihan hauskaa), mutta olin silti vähän nihkeästi mukana. Fuksiporukka liimautui kuitenkin tosi tiiviisti yhteen ekojen viikkojen aikana ja Fuksiaisissa olin jo ihan innolla mukana. Entisenä oppilaskunnan hallituslaisena lähdin innolla mukaan Histonin hallituksen ja sille tielle olen jäännyt.